kardosdrur/scandi-wiki huggingface dataset:
Hysten Festival

Hysten Festival er en tidligere musikfestival, som startede tilbage i 2002 hjemme i baghaven hos en af stifterne i Odder. Den blev til en musikfestival for hele familien med navne som: Magtens Korridorer, Carpark North, Outlandish, Burhan G, Xander mm. på repertoiret.

Festivalen blev arrangeret af Hysten Event Forening og havde i sine bedste år ca. 2.000 besøgende. I 2013 var hovednavnene  bl.a. Dodo and the Dodos, Die Herren og Magtens Korridorer.

Økonomi 
Festivalen har gennem årene haft økonomiske problemer, og efter 2013-udgaven blev den endeligt lukket. Dette år var kun 400 ud af 1000 billetter solgt på forhånd, og underskuddet lød på 130.000 kr.

De senere års økonomiske resultater:

2007: i nul
2008: -80.000 kr.
2009: aflyst
2010: -35.000 kr.
2011: i nul
2012: 50.000 kr.
2013: -130.000 kr.
2014: aflyst

Referencer

Eksterne henvisninger 
Billedgalleri 

Odder
Musikfestivaler i Danmark
Jana Rawlinson

Jana Rawlinson (født Pittman den 9. november 1982 i Sydney) er en australsk atlet. Rawlinson vandt junior-VM i 400 m hækkeløb i 1999 og året efter vandt hun både 400 m hækkeløb og 400 m fladt under junior-VM. Derefter har hun hovedsageligt konkurreret i 400 m hækkeløb ved de større mesterskaber.

I 2002 kom Rawlinsons største succes som senior da hun vandt en guldmedalje under Commonwealth Games 2002 i 400 meter hækkeløb. Hun vandt også en guldmedalje under VM 2003 i Paris, Commonwalth Games 2006 og VM 2007 i Osaka. Rwalonson måtte trække sig fra den australske OL-trop på grund af en skade.

Hun er i dag gift med den britiske hækkeløber Chris Rawlinson og de har en søn sammen.

Meritter 
 To ganger verdensmester i 400 meter hækkeløb i 2003 og 2007

 Fire gange Commonwealth-mester i 4 x 400 meter stafetløb og 400 meter hækkeløb i 2002 og 2006

Eksterne henvisninger 

 hjemmeside 

Hækkeløbere fra Australien
Personer fra Sydney
Skobøl

Skobøl (på tysk Schobüll og på nordfrisisk Schööbel) i Skobøl Sogn (Sønder Gøs Herred) er en bydel i Husum med cirka 1.600 indbyggere og et areal på 7,8 km2. På dansk findes også den ældre form Skovbøl. Skobøl er den eneste kystafsnit i Vestslesvig eller Nordfrisland, hvor gesten støder til Vesterhavet. Byen behøves derfor ikke at være beskyttet af diger. Ellers er den nordfrisiske kyst præget af vidstrakt marskland. Byen er anerkendt kursted og med det cirka 31 meter høje Skobøl Bjerg en af de højeste punkter ved vestkysten. 

Byen var en selvstændig kommune indtil januar 2007, da den blev en del af Husum. Med til kommunen hørte også Halebøl (Halebüll) i nord og Hokkensbøl (Hockensbüll) og Lund i syd. Husum midtby ligger cirka fire kilometer syd for Skobøl. 

Skobøl blev allerede nævnt i 1200. Skovområderne, som gav byen dens navn, blev efterhånden ryddet. Men i begyndelsen af 1900-tallet blev der plantet ny skov på østsiden af byen. Skobøl Skov er nu en lille naturskov, hvor døde træer får lov at blive. 

Skobøl Kirke blev første gang omtalt i 1240. Ifølge legenden blev kirken bygget af tre jomfruer. Kirken kaldes også for den lille kirke ved havet (på tysk Kirchlein am Meer eller på latinsk ecclesila sub mare). Den på det 31 meter høje Skobøl Bjerg beliggende kirke fungerede før som sømærke for sejlere på Husum Bugt. Kirken er opført dels i kvadersten og dels i mursten. Kirkens lille tårn er fra 1785. Det nuværende tårn afløste et ældre og højere udgave, som styrtede sammen i 1780. Af kirkens inventar kan nævnes et skrinalter fra 1300, en prædikestol af udskåret egetræ i barok stil fra 1735, en døbefont i sengotisk stil samt en fint udskåret dåbshimmel over døbefonten og en tørklædeholder ved siden af. Orglet er fra 2002.

Bornschool er navnet på grundskolen i Skobøl; skolen er en offentlig tysk skole, hvor cirka 100 elever undervises fra første til fjerde klasse. Udover dette har Skobøl også sin egen børnehave.

Eksterne henvisninger 

Husum
Bydele og forstæder i Tyskland
Upsala Simsällskap

Upsala Simsällskap, "Uppsalas svømmeselskab" (bruger den gamle stavemåde af bynavnet med et p), blev grundlagt i Uppsala i 1796. Det er den ældste eksisterende sportsklub i Sverige, og hævder at være den ældste svømmeklub i verden.

Foreningen blev grundlagt af matematiker og astronom Jöns Svanberg (1771-1851) sammen med nogle kolleger fra Uppsala Universitetet som en måde at afhjælpe den generelle mangel på svømme-færdigheder. Det år selskabet blev grundlagt arrangerede Svanberg en "graduerings-ceremoni", modelleret efter den akademiske ceremoni, hvor han og nogle af hans kolleger tildelte sig selv en kandidatgrad og deres elever en bachelorgrad i svømning. Denne udnævnelse og disse "grader" blev overtaget af andre svenske svømmeklubber og er fortsat i brug.

Efter at Svanberg var rejst til Stockholm, blev svømmeskolen først ledet af Gabriel Marklin, bedre kendt som en excentrisk videnskabelig samler, og siden af Carl Gustaf Grahl, den første professionelle svømmeinstruktør i Sverige. På dette tidspunkt vendte Svanberg tilbage fra Stockhom, nu som professor i matematik.

I midten af det 19. århundrede blev der bygget en badeanstalt og siden tilføjet en vippe til udspring. Det spring fra vippe som kaldes en Isander blev opkaldt efter Lars Fredrik Isander (1828-1893), som var aktiv i klubben og senere lektor ved Katedralskolen i Linköping, og Molberg saltoen blev opkaldt efter Anders Fredrik Mollberg, svømmeinstruktør for klubben 1878-1879, der angiveligt opfandt den ved et uheld, hvor han havde til hensigt at lave en Isander. Dog ser springet ud til at være betydeligt ældre og er beskrevet allerede i Underrättelser i simkonsten, en svensk instruktionsbog i svømning fra 1839. Anekdoter beskrive Mollbergs ekstraordinære gymnastiske evner og hvordan han engang lavede en dobbelt molberg mens han var lidt bedugget, så publikum spekulerede på, hvordan han kom op af vandet i live.

Selv om den oprindelige hensigt med klubben var elementær svømmeundervisning, begyndte den på konkurrencesvømning i 1910 og er en af de mest succesfulde svømmeklubber i Sverige.

Svømmere 
Klubbens tidligere og nuværende svømmere på det svenske landshold inkluderer:
 Jennie Johansson
 Monica Parsmark
 Anders Bellbring
 Per-Alvar Magnusson
 Richard Milton
 Ulf Eriksson
 Lars-Ove Jansson
 Ola Strömberg
 Anders Kroon
 Christoffer Wikström
 Sebastian Wikström

Referencer 
Denne artikel bygger på en oversættelse af artiklen fra den engelske Wikipedia, med listen af svømmere fra den Svenske Wikipedia. Begge er hentet den 15. juni 2011.

Den engelske wikipedia opgiver bl.a. de følgende kilder:
 Nordisk Familjebok, opslag Simsällskap
 Nationalencyklopedin, opslagene Isanderska hoppet, Mollbergska hoppet og Upsala Simsällskap

Extern henvisning 
 Upsala simsällskap

Svømmeklubber i Sverige
Udspring
Etableret i 1796
Simsællskap
Sportsklubber i Sverige
Bad Meets Evil

Bad Meets Evil er en amerikansk hip hop-gruppe fra Detroit, Michigan. Den består af de to rappere Eminem og Royce da 5'9".

Gruppen gik opløsning i 2002, efter at Royce var blevet uvenner med Eminems anden gruppe, D12. Gruppen genopstod dog igen i 2010 og udsendte sin første EP, Hell: The Sequel i juni 2011.

Eminem
Hiphopgrupper fra USA
Elektrisk impedanstomografi

Elektrisk impedanstomografi (EIT) er en metode til at skabe billede ved at sætte elektroder på måleemnet, sende strøm igennem og måle impedansen.

Medicinsk brug at EIT har været udforsket.

EIT kan anvendes i forbindelse med slagtning hvor fedtmarmoreringen kan måles ved at stikke elektroder ind i slagtekroppen.

Eksterne henvisninger 
 EIT-hjemmeside  af University College London 
 EIDORS – Electrical Impedance Tomography and Diffuse Optical Tomography Reconstruction Software  hos Sourceforge

Referencer 

Elektroniske måleinstrumenter
Isander

En Isander er et grundlæggende spring indenfor udspring og kan gennemføres fra både vippe og tårn.

Springet gennemføres med kroppens front vendt mod vandet og efter afsættet roteres baglæns en halv salto inden nedslaget i vandet. Fortsættes rotationen udover en halv salto, betegnes springet Molberg salto

Indenfor udspring benævnes springet 301 og kan gennemføres i positionerne strakt (301A), hoftebøjet (301B) eller sammenbøjet (301C). Hvis springet gennemføres med skruer, benævnes det 531n, hvor n angiver antallet af halve skruer.

Springet er opkaldt efter svenskeren Lars Fredrik Isander som var aktiv i Upsala Simsällskap.

Se også 
 Udspring – For en gennemgang de forskellige springtyper

Ekstern henvisning 

Udspring
Stridsvogn

Stridsvognen er den tidligste og enkleste form for hestevogn brugt i krig og fred af mange folkeslag i antikken. Oksekærrer blev bygget af urindoeuropæere og blev også bygget i Mesopotamien så tidligt som 3000 f.Kr. Den oprindelige stridsvogn var hurtig let åben og tohjulet  trukket af to eller flere heste forspændt ved siden af hinanden. Vognen et gulv med en halvcirkelformet afskærmning forrest, som når op til taljen. Vognen blev styret af en vognstyrer og blev brugt i krigsførelse i bronze- og jernalderen. Vognen blev også brugt til rejser, optog, i turneringer og til væddeløb, efter at den blev overflødig til militære formål.

Se også
 Vognstyreren fra Delfi

Eksterne henvisninger

Oldtiden
Militærhistorie
Arkæologiske fund
Hestevogne
Husum Bugt

Husum Bugt (dansk) eller Husumer Bucht (tysk) er en bugt i den sydlige del af det nordfrisiske vadehav. Bugten er en del af nationalparken Vadehavet, som siden 2009 er anerkendt som verdens naturarv. Bugten afgrænses af halvøen Nordstrand mod nord og halvøen Ejdersted mod syd. I bunden ligger købstaden Husum. Ved Husum munder også Mølleåen ud i bugten. Få kilometer nord for Husum ved Skobøl findes den eneste kystafsnit i Nordfrisland, hvor gesten støder til Vesterhavet. Området er ellers præget af vidstrakt marskland bestående af koge og forland. 

Vadehavet i bugten gennemskæres af et forgrenet net af priler og mindre tidevandsløb, som samler det udadgåen­de vand ved ebbe. Den største af dem er Heverstrømmen, hvis hovedgren er rettet mod Husum.

Eksterne links 

 Husum Bugt–Regionen 

Bugt
Nordfrisland
Bugter i Nordsøen
Molberg salto

En Molberg salto er et spring indenfor udspring og kan gennemføres fra både vippe og tårn.

Springet gennemføres med kroppens front vendt mod vandet og efter afsættet roteres baglæns mindst en hel salto inden nedslaget i vandet. Er rotationen begrænset til en halv salto, betegnes springet en Isander.

Indenfor udspring benævnes springet 30n, hvor n angiver antallet af halve saltoer og kan gennemføres i positionerne strakt (30nA), hoftebøjet (30nB) eller sammenbøjet (30nC). Hvis springet gennemføres med skruer, benævnes det 53nm, hvor m angiver antallet af halve skruer.

Springet er opkaldt efter svenskeren Anders Fredrik Mollberg som var aktiv i Upsala Simsällskap.

Se også 
 Udspring – For en gennemgang de forskellige springtyper

Ekstern henvisning 

Udspring
Lighters (sang)

"Lighters" er anden single fra Bad Meets Evils første EP-udspil, Hell: The Sequel. Med på omkvædet er den amerikanske singer-songwriter Bruno Mars. Sangen er produceret af Eminem, The Smeezingtons og Battle Roy.

Hitlister

Referencer 

Eminem-sange
Bruno Mars-sange
Singler fra 2011
Bastionsbjerget (Riga)

Bastionsbjerget () er en rummelig park i den østlige udkant af den gamle by i Riga, hovedstaden i Letland.

Stedet for denne offentlige park blev indtil 1856 anvendt som en del af Rigas befæstning, og bestod i den forbindelse af jordvolde, afdækkede skyttegrave, bastioner og voldgrave. Dette fæstningsafsnit var underlagt kommandøren af Krudttårnet.

I de efterfølgende år, blev det åbne område omlagt med betydelige opdæmninger og indretning af bykanalen, og forbundet med broer til den nye østlige forstad. På foranledning af arkitekterne Johann Daniel Felsko og Otto Dietze oprettedes her et grønt bælte af parker og haver samt brede boulevarder, hvoraf Bastionsbjerget blot udgjorde sin del. En stor del af anlæggene planlagdes af landskabsarkitekten Georg Kuphaldt. En af seværdighederne og en berigelse af anlægget er vandkunsten fra 1898 udformet som en katarakt.

Parken er  gennem tiden blevet udvidet til at omfatte andre områder og faciliteter, hvortil kommer Frihedsmonumentet og de to mindesmærker for ofrene for OMON-styrkerne i januar 1991, bestående af borgere og sikkerhedsstyrker.

Kilder 
  

Bygninger, konstruktioner og anlæg i Riga
Parker
Magallanes og Antártica Chilena (region)

Magallanes og Antártica Chilena er en af Chiles regioner og har nummer XII på den officielle liste. Regionen er Chiles sydligste og den største med et areal på 132.297,2 km²; den grænser op til Aisén mod nord, mod syd til Drakestrædet, mod øst til Argentina og mod vest til Stillehavet. Hovedbyen er Punta Arenas.

Geografi og natur 
Magallanes og Antártica Chilena er præget af et bjergrigt landskab med mange høje bjergtoppe og gletsjere. Længst mod nord ligger en del af den Sydlige Patagonske Iskappe. Længere mod syd kommer bjergkæden Cerro Toro samt talrige vandområder i form af sunde, fjorde og søer. Magellanstrædet skiller fastlandet fra øen Ildlandet, hvis sydspids, Kap Horn, er Amerikas sydligste punkt.

Flere områder i regionen er udlagt som naturbeskyttelsesområder, herunder Torres del Paine-nationalparken og Cueva del Milodón Natural Monument. I sidstnævnte har man fundet rester af det uddøde kæmpedovendyr samt af mennesker fra forhistorisk tid, ca. 10.000 f.Kr.

Demografi 
Regionen er den næsttyndest befolkede af Chiles regioner, og der bor 150.826 indbyggere, hvilket giver en befolkningstæthed på 1,1/km². De største byer er Punta Arenas (116.005 indbyggere), Puerto Natales (15.978) og Porvenir (4.734).

Befolkningsudviklingen er forløbet således:

 1952: 55.206
 1960: 73.358
 1970: 89.443
 1982: 131.914
 1992: 143.198
 2002: 150.826

Historie 
Magallanes og Antártica Chilena var et af de sidste områder af Chile, der blev koloniseret og beboet af folk af europæisk afstamning. Ved folketællingen i 1854 boede der 158 personer af en indfødt befolkning, der nogle år forinden havde været betydelig større ifølge skøn. Efterhånden kom immigranter til området, tiltrukket af mulighederne for at etablere eller arbejde på store kvægfarme. Der var primært tale om indvandrere fra Kroatien, England, Schweiz og Italien. Disse indvandrere fik snart befolkningen i regionen til at stige stærkt, og der fulgte efterhånden mange andre nationaliteter efter.

Langt de fleste tilflyttere slog sig ned i og omkring Punta Arenas, der ligger ved Magellanstrædet, hvor mange skibe, der skulle fra den ene til den anden side af Amerika var tvunget til at komme forbi, indtil Panamakanalens åbning i 1914, hvorefter byen og området i højere grad har levet af egne ressourcer og på egne præmisser.

Administration 
Magallanes og Antártica Chilena er opdelt i fire provinser: Magallanes, Antártica Chilena, Tierra del Fuego og Última Esperanza. Disse provinser er igen opdelt i sammenlagt elleve kommuner.

Erhvervsliv og økonomi 
Regionens erhvervsliv består først og fremmest af kvægbrug, olieudvinding og turisme.

Eksterne henvisninger 
 Regionens officielle hjemmeside 

Regioner i Chile
Ragundasjön

Ragundasjön var en 25 kilometer lang og smal sø som eksisterede frem til natten mellem den 6. og 7. juni 1796. Søen lå i det østlige Jämtland under Indalsälvens forløb, hvor man forenklet kan sige, at Hammarstrand i Ragunda kommun kunne have været søens midtpunkt.

Natten mellem den 6. og 7. juni 1796 tømtes hele Ragundasjön for alt sit vand, cirka 300 millioner kubikmeter, på bare fire timer.

Årsagen til en af Sveriges største menneskeskabte katastrofer gennem tiden var, at Magnus Huss, også kaldet Vildhussen, ville skabe en tømmerrende forbi det 35 meter høje vandfald Storforsen (Gedungsen). Projektet mislykkedes fuldstændigt, da den bæk som han havde gravet gennem en grusås, blev skyllet væk under en forårsoversvømmelse, og dermed førte hele Ragundasjöns indhold væk. En enorm bølge stormede gennem den nedre del af Indalsälven, og ødelagde alt på sin vej. Underligt nok omkom ingen mennesker.

Da morgenen gryede den 7. juni 1796 fandtes der, foruden det at søen var tømt, tre andre forandringer:

 Det 35 meter høje vandfald Storforsen, også kaldet Gedungsen, var stilnet og blevet til Döda fallet.
 Et nyt vandfald, Hammarforsen i nærheden af Hammarstrand, cirka 10 kilometer opstrøms, var opstået. 
 De sedimenter og jordmasser som spuledes væk med Indalsälven aflejredes i flodens munding nord for Sundsvall og dannet deltaet i Midlanda, hvor i øvrigt Sundsvalls flyveplads nu findes.

Kilder 
 En försvunnen sjö. Artikel i Svenska Familj-Journalen, bind III, nr. II, februar 1864. 

Søer i Sverige
Miljøkatastrofer
Ulykker
Den evangelisk-lutherske kirke i Estland

Eesti Evangeelne Luterlik Kirik (EELK) (Den evangelisk-lutherske kirke i Estland) er evangelisk-luthersk i Estland, og landets største kirkesamfund. Kirken er kendt som "den estiske kirke". Kirken har 169 menigheder i Estland, og 63 menigheder for estere som bor i udlandet. Den store andelen menigheder udenfor Estland, skyldes i hovedsagligt landets voldsomme historie. Kirken har i dag rundt 175 000 medlemmer i Estland og 15 700 medlemmer udenfor Estland.

Noter 

Medlemmer af Porvoo-fællesskabet
Estland
Religion i Estland
Malkekvæg

Malkekvæg (malkekøer) er tamkvæg, der holdes i landbruget for voksne køers evne til at producere mælk. Denne komælk er i store dele af verden den centrale råvare i mejeriprodukter.

Historisk set har der ikke været skelnet mellem malkekvæg og kødkvæg, idet de samme racer blev brugt til både mælke- og kødproduktion. I nutiden er kvægproduktion typisk mere specialiseret, og de fleste malkekøer er fremavlet til at yde høje mælkemængder. Som et eksempel på dette kan nævnes tal fra USA, hvor der i 1950 var omkring 22 millioner malkekøer, der producerede 52,6 millioner tons mælk, mens de tilsvarende tal i 2007 var lidt over 9 millioner dyr og en produktion på 83,9 millioner tons. Der er omkring 1 milliard kvæg i hele verden, som alle spiser ca. 60-80 foder, og drikker 100 liter vand om dagen.

Noter
Walter Zapp

Walter Zapp (4. september 1905 – 17. juli 2003) var en tyskbaltisk opfinder, hvis største opfindelse var miniaturekameraet (Minox).

Zapp blev født i Riga, som på det tidspunkt lå i Guvernement Livland, en del af det Russiske Kejserrige. I 1934, mens Zapp boede i Estland, påbegyndte han at udvikle det første miniaturekamera ved hjælp af modeller i træ, som førte til den første prototype i 1936. Kameraet kom i produktion og blev introduceret på markedet under mærket Minox for første gang i 1938. Minox-kameraerne blev fremstillet hos VEF () i Riga, og der blev fremstillet 17.000 af dem hos VEF i alt. Fremstillingen af Minox objektiver var rent håndværk, og de fremstilledes fra en glaskube af unge kvinder, som netop havde taget deres studentereksamen og søgte efter arbejde.

Water Zapp flyttede til Tyskland inden den sovjetiske besættelse af Letland i 1940. Efter 2. verdenskrig afslutning grundlagde Zapp Minox GmbH i 1945 i Wetzlar, og virksomheden er stadig aktiv. Walter Zapp døde i en alder af 98 i Binningen i nærheden af Basel i Schweiz.

Kilder

Kildehenvisninger

Se også 
 Minox
 VEF

Eksterne henvisninger 

Personer fra Riga
Tyskbaltere
Personer fra Livland
Opfindere fra Letland
Opfindere fra Tyskland
Sütterknoll

Sütterknoll er en 31,2 meter høj klit ved List på vadehavsøen Sild. Klitten grænser mod vest op til naturbeskyttelsesområde Sild-Nord. I nærheden findes en meteorologisk station. 

Sild (ø)
Klitter
Jaidon Codrington

Jaidon "The Don" Codrington (født 5. juni 1984 i Bridgeport, Connecticut i USA) er en amerikansk tidligere professionel bokser. Han kæmpede i supermellemvægt i Queens i New York og havde en rekordliste på 20 sejre og 2 nederlag, med 16 sejre på knockout.
Cordrington, der var deltager i 3. sæson boksning-reality tv-serien The Contender, tabte i finalen til Sakio Bika i en modig indsats og en kandidat til årets kamp.

Codrington havde en himmelsk amatørkarriere, og vandt i 2002 National Golden Gloves mellemvægtmesterskabet.

Jaidon Codringtons mest markante kamp har været et knockoutlederlag i hænderne på Allan Green. I kampen skabte Green sin berygtede blærede 18-sekunder KO sejr mod Jaidon Codrington. Green rystede Codrington og besejrede ham mod torvene og udførte derefter brutale kombinationer før han afsluttede med et venstrehook mod hagen. Slaget slog Codrington bevidstløs, og han faldt gennem torvene. 1. rundes-sejren gav Green Ring Magazine knockout of the year fra 2005.

Eksterne henvisninger 
 Jaidon Codrington hos BoxRec

Boksere fra USA
Ring Magazine knockout of the year

Ring Magazine blev etableret i 1922. Siden 1989 har det opkaldt et knockout som Knockout of the Year (Årets Kamp) baseret på bladets skribenters "kriterier". En af de mest bemærkelsesværdige kampe er Allan Greens 18-sekunders KO sejr mod Jaidon Codrington i 2005. Her er en liste over: Ring Magazine knockouts of the year:

Knockouts of the Year for årti

1980'erne 
 1989:  Michael Nunn  KO 1   Sumbu Kalambay

1990'erne 
 1990:  Terry Norris  KO 1   John Mugabi
 1991: no award was given
 1992:  Morris East  KO 11   Akinobu Hiranaka. . .uafgjort:  Kennedy McKinney  KO 11   Welcome Ncita
 1993:  Gerald McClellan  KO 5   Julian Jackson
 1994:  George Foreman  KO 10   Michael Moorer
 1995:  Julio César Vásquez  KO 11   Carl Daniels
 1996:  Wilfredo Vázquez  KO 11  Eloy Rojas
 1997:  Arturo Gatti  KO 5   Gabriel Ruelas
 1998:  Roy Jones Jr.  KO 4   Virgil Hill
 1999:  Derrick Jefferson  KO 6   Maurice Harris

2000'erne 
 2000:  Ben Tackie  KO 10   Roberto Garcia
 2001:  Lennox Lewis  KO 4   Hasim Rahman
 2002:  Lennox Lewis  KO 8   Mike Tyson
 2003:  Rocky Juarez  KO 10   Antonio Diaz
 2004:  Antonio Tarver  KO 2   Roy Jones Jr.
 2005:  Allan Green  KO 1   Jaidon Codrington
 2006:  Calvin Brock  KO 6   Zuri Lawrence
 2007:  Nonito Donaire KO 5   Vic Darchinyan
 2008:  Edison Miranda  KO 3   David Banks
 2009:  Manny Pacquiao  KO 2   Ricky Hatton

2010'erne 
 2010:  Sergio Gabriel Martínez KO 2  Paul Williams
 2011:  Nonito Donaire KO 2   Fernando Montiel
 2012:  Juan Manuel Márquez KO 6  Manny Pacquiao
 2013:  Adonis Stevenson KO 1  Chad Dawson
 2014:  Andy Lee KO 5  John Jackson

Se også 
 Ring Magazine Fight of the Year
 Årets boksere i Ring Magazine
 Edward J. Neil Trophy, gives årligt til kæmperen, der bedømmes af Boxing Writers Association of America for at være den bedste.

Referencer 

Boksepriser
The Ring (magazine)
Boksekampe
Boksning i USA
Stiftsgymnasium Melk

Stiftsgymnasium Melk er et privat, katolsk gymnasium i Melk, Østrig.

Kendte studenter 
 Jacobus Gallus (1550-1591), komponist
 Johann Georg Albrechtsberger (1736-1809), komponist
 Friedrich Halm (1806-1871), skribent
 August Sicard von Sicardsburg (1813-1868), arkitekt
 Carl Zeller (1842-1898), komponist
 Karl Kautsky (1854-1938), socialister
 Adolf Loos (1870-1933), arkitekt og kulturkritiker
 Albert Paris Gütersloh (1887-1973), maler
 Leopold Vietoris (1891-2002), matematiker
 Wilhelm Beiglböck (1905-1963), krigsforbrydelser
 Franz König (1905-2004), kardinal
 Josef Hader (* 1962), skuespiller

Eksterne henvisninger 
 , Officielt website

Gymnasier
Uddannelsesinstitutioner i Østrig
Leon Birkholc

Leszek Leon Birkholc (født 16. april 1904, død 26. april 1968) var en polsk roer som deltog i de olympiske lege 1928 i Amsterdam.

Birkholc vandt en bronzemedalje i roning under OL 1928 i Amsterdam. Han var med på den polske båd som kom på en tredjeplads i firer med styrmand efter Italien og Schweiz. De andre roere på båden var Franciszek Bronikowski, Bernard Ormanowski, Edmund Jankowski og Boleslaw Drewek som styrmand.

Eksterne henvisninger 
 http://www.sports-reference.com/olympics/athletes/bi/leon-birkholc-1.html 

Roere fra Polen
Olympiske medaljevindere i roning 
Olympiske bronzemedaljevindere fra Polen 
Medaljevindere ved sommer-OL 1928
Universidad del Bío-Bío

Universidad del Bío-Bío (forkortet UBB) er et universitet i Concepción, Chile. Universitetet blev grundlagt i 1947. Det har i dag knap 8.977 studerende. Dets hovedcampus er beliggende i Concepción, men universitetet har også lokaler andre steder (Chillán).

Universitetet har 6 fakulteter:

 Ingeniørvidenskab
 Informationsvidenskaber
 Naturvidenskab
 Arkitektur
 Sundhed og fødevarer
 Uddannelse

Eksterne henvisninger 
 Universitetets hjemmeside (spansk)

Etableret i 1947
Universiteter i Chile